Som udgangspunkt kan man ikke klage over sin 2022-vurdering endnu, fordi der er tale om foreløbige vurderinger. Først når de endelige vurderinger er udsendt, åbnes der for klageadgang – forventeligt i 2025. Der har dog været heftig kritik heraf, og Vur­de­rings­sty­rel­sen har derfor åbnet for kla­ge­mu­lig­he­der i nogle bestemte situationer, f.eks. i forbindelse med køb eller salg af boligen, ved nybyg eller renovering eller hvis anden instans, f.eks. en domstol, har fastsat en grundværdi pr. 1. januar 2022.
I praksis bliver der nok klaget oftest i forbindelse med køb og salg af boliger, hvor man jo netop via den indgåede handel eller den fastsatte udbudspris får en ret præcis vær­di­an­sæt­tel­se. Vur­de­rings­sty­rel­sen oplyser da også, at ”hvis du vil sælge din bolig, kan du derfor få ændret den foreløbige vurdering, så den svarer til udbudsprisen omregnet til 2022-niveau.” Læs mere på vur­de­rings­por­ta­len.